b"\n_START_ARTICLE_\nQu\xc3\xadmica ambiental\n_START_PARAGRAPH_\nLa qu\xc3\xadmica ambiental \xc3\xa9s l\xe2\x80\x99estudi de les fonts, reaccions, el transport, els efectes i destins de les esp\xc3\xa8cies qu\xc3\xadmiques a l\xe2\x80\x99aigua, el s\xc3\xb2l, l\xe2\x80\x99aire i als ambients vius, aix\xc3\xad com els conseg\xc3\xbcents efectes de la tecnologia sobre aquests._NEWLINE_Va tenir el seu origen en la qu\xc3\xadmica cl\xc3\xa0ssica i es va convertir en una ci\xc3\xa8ncia interdisciplin\xc3\xa0ria, amb la participaci\xc3\xb3 d\xe2\x80\x99altres disciplines com la biologia, l\xe2\x80\x99ecologia i la geologia, que tracten els canvis que ocorren al medi ambient, m\xc3\xa9s concretament, en els processos qu\xc3\xadmics que impliquen una repercussi\xc3\xb3 greu en la humanitat. Per aix\xc3\xb2 planteja plans sostenibles amb l\xe2\x80\x99objectiu de mantenir el ritme de vida actual amb el menor dany possible per al medi ambient, tractant d\xe2\x80\x99optimitzar els processos tot utilitzant condicions menys agressives._NEWLINE_La qu\xc3\xadmica ambiental t\xc3\xa9, doncs, com a objectiu prevenir, evitar, reduir o eliminar l\xe2\x80\x99impacte que les diferents facetes de l\xe2\x80\x99activitat humana, urbana, industrials, agropecu\xc3\xa0ries... que es produeixen al medi ambient._NEWLINE_La demanda d\xe2\x80\x99aquestes activitats i/o funcions estan projectades i sostingudes per la gran preocupaci\xc3\xb3 social que existeix respecte a una millor qualitat de vida preservant el medi ambient i millorant l\xe2\x80\x99entorn.\n_START_SECTION_\nEsferes\n_START_PARAGRAPH_\nDins de la qu\xc3\xadmica ambiental, tot i que \xc3\xa9s dif\xc3\xadcil fer-hi separacions, es pot dividir en les seg\xc3\xbcents esferes: l\xe2\x80\x99atmosfera, l\xe2\x80\x99antroposfera, la biosfera, la geosfera i la hidrosfera. _NEWLINE_Aquest conjunt d\xe2\x80\x99esferes no s\xc3\xb3n totalment independents, sin\xc3\xb3 m\xc3\xa9s aviat al contrari, i es veuen interconectades entre elles per diferents cicles biogeoqu\xc3\xadmics (el cicle del carboni, el cicle del nitrogen, el cicle del f\xc3\xb2sfor...). naturals de certs elements predominants a la Terra els quals afecten a dues o m\xc3\xa9s esferes.\n_START_SECTION_\nAvaluaci\xc3\xb3 de l'impacte ambiental\n_START_PARAGRAPH_\nAl llarg del temps s\xe2\x80\x99ha anat prenent consci\xc3\xa8ncia dels efectes nocius de la forma de vida actual sobre l\xe2\x80\x99entorn i ha aparegut el concepte d\xe2\x80\x99impacte ambiental, que \xc3\xa9s l\xe2\x80\x99alteraci\xc3\xb3 de la qualitat del medi ambient causat per alguna activitat humana. Les investigacions en diferents camps de la ci\xc3\xa8ncia han revelat que els processos industrials, principalment de la ind\xc3\xbastria qu\xc3\xadmica, tenen un paper fonamental en els problemes mediambientals com ara el canvi clim\xc3\xa0tic, la gesti\xc3\xb3 dels residus, l\xe2\x80\x99efici\xc3\xa8ncia energ\xc3\xa8tica..._NEWLINE_Actualment, la preservaci\xc3\xb3 de la terra com un lloc hospitalari per qualsevol tipus de vida es converteix en el major repte per al m\xc3\xb3n desenvolupat._NEWLINE_Gr\xc3\xa0cies a la Qu\xc3\xadmica ambiental, s'han identificat una s\xc3\xa8rie de problemes que afecten a la salut del medi ambient i s\xe2\x80\x99han establert un conjunt de mesures i convenis per intentar millorar la situaci\xc3\xb3.\n_START_SECTION_\nProtocols\n_START_PARAGRAPH_\nD'en\xc3\xa7\xc3\xa0 que existeix una consci\xc3\xa8ncia clara de la necessitat de disminuir l'efecte antropog\xc3\xa8nic sobre el medi ambient, s'han dut a terme la redacci\xc3\xb3 de diferents protocols d'actuaci\xc3\xb3."